จับตาหุ้นโรงแรม-ค้าปลีกวิ่ง! รับ “เราเที่ยวด้วยกัน-ช้อปดีมีคืน” ชง ครม. เคาะพรุ่งนี้
จับตา 16 หุ้น “โรงแรม-ค้าปลีก” วิ่ง! รับมาตรการ “เราเที่ยวด้วยกันเฟส 5” รับเพิ่มอีก 1.5 ล้านสิทธิ พ่วง “ช้อปดีมีคืน” ลุ้นประชุม ครม. เคาะพรุ่งนี้ ชูหุ้นเด่นโรงแรม AOT-CENTEL-ERW-MINT-SHR ส่วนค้าปลีก BJC,CPALL,CRC,COM7,CPN,HMPRO,GLOBAL,JMART,M,MAKRO และ MC
จับตา 16 หุ้น “โรงแรม-ค้าปลีก” วิ่ง! รับมาตรการ “เราเที่ยวด้วยกันเฟส 5” รับเพิ่มอีก 1.5 ล้านสิทธิ พ่วง “ช้อปดีมีคืน” ลุ้นประชุม ครม. เคาะพรุ่งนี้
19 ธ.ค. 2565

บริษัทหลักทรัพย์ ซีจีเอส-ซีไอเอ็มบี (ประเทศไทย) จำกัด ระบุในทวิเคราะห์วันนี้(19 ธ.ค.65) ว่า แนะนำ ซื้อเก็งกำไร หุ้นกลุ่มท่องเที่ยวและค้าปลีกที่จะได้รับผลบวกหากการประชุมครม. ในวันพรุ่งนี้(20 ธ.ค.65) มีการอนุมัติมาตรการกระตุ้นเศรษฐกิจอย่าง เราเที่ยวด้วยกันเฟส 5 ที่จะให้สิทธิเพิ่มอีก 1.5 ล้านสิทธิ อาทิ AOT,CENTEL,ERW,MINT,SHR
และโครงการช้อปดีมีคืน ที่คาดว่าจะให้สิทธินำเงินจากการใช้จ่ายซื้อสินค้าและบริการในช่องทางปกติ 30,000 บาท และช่องทางอิเล็กทรอนิคส์อีก 10,000 บาท รวม 40,000 บาท ไปใช้ลดหย่อนภาษีได้ โดยกำหนดช่วงเวลาตั้งแต่ต้นเดือนมกราคม-กลางเดือนกุมภาพันธ์ ซึ่งจะเป็นบวกกับบริษัทอย่าง BJC,CPALL,CRC,COM7,CPN,HMPRO,GLOBAL,JMART,M,MAKRO และ MC
โดยหากอิงราคาเป้าหมายของ CGS-CIMB จะพบว่า หุ้นที่ยังมี upside น่าสนใจจะประกอบไปด้วย บริษัท โรงแรมเซ็นทรัลพลาซา จำกัด (มหาชน) หรือ CENTELราคาเป้าหมาย 59.00 บาท, บริษัท ไมเนอร์ อินเตอร์เนชั่นแนล จำกัด (มหาชน)  หรือ MINT ราคาเป้าหมาย 38.00 บาท, บริษัท เอส โฮเทล แอนด์ รีสอร์ท จำกัด (มหาชน) หรือ SHR ราคาเป้าหมาย 6.20 บาท,บริษัท ซีพี ออลล์ จำกัด (มหาชน) ราคาเป้าหมาย 82.00 บาท หรือ CPALL,
บริษัท เซ็นทรัล รีเทล คอร์ปอเรชั่น จำกัด (มหาชน)  หรือ CRC ราคาเป้าหมาย 48.00 บาท, บริษัท เซ็นทรัลพัฒนา จำกัด (มหาชน) หรือ CPN ราคาเป้าหมาย 80.00 บาท, บริษัท โฮม โปรดักส์ เซ็นเตอร์ จำกัด (มหาชน) หรือ HMPRO ราคาเป้าหมาย 15.70 บาท, บริษัท สยามโกลบอลเฮ้าส์ จำกัด (มหาชน) หรือ GLOBAL ราคาเป้าหมาย 25.50 บาท, บริษัท เอ็มเค เรสโตรองต์ กรุ๊ป จำกัด (มหาชน) หรือ M ราคาเป้าหมาย 65.50 บาท และ บริษัท แม็คกรุ๊ป จำกัด (มหาชน) หรือ MC ราคาเป้าหมาย 11.60 บาท